ཨ་ཁ་ཁ་འདི་་་་་་་འདི་ནི་ངའི་བློ་ཡུལ་དུ་ཡོང་དཀའ་བ་ཞིག་རེད།སྒྲོལ་མ་ཁྱོད་ཀྱིས་བྱ་ངན་ཅི་ཞིག་བྱས་པ་ཡིན།ཁྱོད་ཀྱི་ཞལ་རས་ལ་ལྟོས་དང༌།རྟ་ལྕག་གི་ཤུལ་དང་ཁྲག་དམར་གྱི་ཐིག་པ།་་་་་་་ཨ་ངའི་སྙིང་གི་དུམ་བུ།འདི་ནི་ངའི་རྨི་ལམ་རེད་དམ།མངོན་སུམ་རེད།ཅི་འདྲའི་སེམས་སྐྱོ་བ་ལ།ཡང་ངའི་མིག་ཆུ་འཐོར་བཞིན་འདུགདགོངས་འགལ་མེད་པར་ཞུ།དེ་དུས་ངས་ཁོ་མོ་མཐོང་དུས་ཁ་ཡང་གྲག་མ་ཐུབ།ཁོ་མོས་མགོ་བོ་བཀྱགས་ཏེ་ང་ལ་ལྟ་ཙམ་གྱིས་ཡང་བསྐྱར་མར་ལྷུང་སོང༌།དེ་ནས་ཕྱིར་ཡོང་ནས་ལུག་ཞོ་དང་དོན་ཁོ་སོགས་ཀྱིས་ང་ལ།ཁྱོད་ཀྱིས་དྲང་མོར་བཤད་ཀྱི་ཡིན་ནམ་མིན།མ་བཤད་ན་ཡང་སྒྲོལ་མར་གསོད་ཁྲིམས་རེད་ཟེར།གསོད་ཁྲིམས་ཞེས་པའི་ཚིག་དེ་ཐོས་མ་ཐག་ངའི་སྙིང་ཕྱུངས་པ་ལྟ་བུའི་ཚོར་སྣང་ཞིག་སྐྱེས་སོང༌།ཡིན་ཡང་བྱེད་ཐབས་མི་འདུགདེ་ནས་ངས་སྒྲོལ་མར་ཅིའི་ཕྱིར་གསོད་ཁྲིམས་བཅད་པ་རེད་དམ་ཞེས་དྲིས་པ་ན།ཁོས་སྒྲོལ་མས་ཨ་ཕ་ཟེར།ངའི་སྒྲོལ་མའི་ཨ་ཕ་ཁྲག་ནད་ཀྱི་ཤི་བ་མ་རེད་དམ་ཅེས་དྲིས་པར།ཁོ་ཚོས་ང་ལ་ལག་ལྕག་ཞིག་བརྒྱབ་ནས་མུན་ནག་གི་ཁང་མིག་ཅིག་ཏུ་ཁྲིད་ནས་བཞག